Motî:pådje 2 - Wikipedia

# Motî:pådje 2

### Èn årtike di Wikipedia.

pådje 2 [o.n.] (reclôs) ansinî. Po-z aveur on bon cok, i fåt k' i grete dins l' pådje (ramexhné pa M. Francard). Pa des côps, gn aveut on tchvå ki s' riboltéve, d' aveur fwait on fås movmint, dins ene fåsse voye e bwès, u ciddé dins l' pådje, rider (L. Mahin). Saiss bén k' i gn a k' twè, vî måbelair, Ki pout tchanter so on pådje tos tes airs ? (C. Bentz). F. parc au fumier, tas de fumier. >> Beronpådje: no d' ene plaece di Nåwinne. >> li pus gros pådje do viyaedje: li pus ritche cinsî. I waitént d' maryî leu valet a ene comere avou on gros pådje divant leu måjhon. >> I fåt cuber l' pådje divant d' aler al djin: i fåt rwaitî li groxheur do pådje divant d' aler cortizer. >> moenner l' pådje: moenner a l' ansene. >> côper l' pådje: côper dins l' ansinî al hepe paski l' ansene est trop damêye, pol tcherdjî pus åjheymint. >> li fond d' pådje: li dzo, la k' l' ansene est macaesse. >> bon a fote sol pådje: bon a fote ås riketes. F. rebus. >> Il est come on cok dissu s' pådje: i s' sint mwaisse. >> I sont s' leu pådje: i sont e leu måjhone, u fé come e leu måjhone.

Disfondowes: paudje [-tch], pâtche, paurdje, Gm. pôrdje, poûrdje.

Etimolodjeye: latén "parricus" (eclôs) avou rastrindaedje do sinse (pair, plaece a l' ansene). Coinrece Basse-Årdene.

| pårdjire [f.n.]

1. plaece do pådje. Li pårdjire est plinne: i rfårè moenner a l' ansene. Il a må plaecî s' pårdjire. F. Fosse à fumier.

2. bigåd ki sûne do pådje et fé on frexhea padvant. Il aveut fwait froed ç' nute la k' el pårdjire aveut edjalé. F. mare de purin.

Disfondowes: paurdjire, pârdjire, paurdjère.

Coinrece Basse-Årdene.

Omonimeye :

- pådje (f.n., foye di papî)
- pådje (o.n., vårlet do rwè)

Minme sourdant etimolodjike :

- pair
- pårtchet.
- pårk.

Prin del pådje «http://wa.wikipedia.org../../../p/%C3%A5/d/Mot%C3%AE%7Ep%C3%A5dje_2.html»

##### Views

- Årtike
- Copene
- Modêye d' asteure

##### Cweri